సాంస్కృతిక మంత్రిత్వ శాఖ
అద్భుతమైన సాంస్కృతిక ప్రదర్శనలతో హైదరాబాద్ లో ముగిసిన మూడు రోజుల రాష్ట్రీయ సంస్కృతి మహోత్సవ్
మహమ్మారి కారణంగా నష్టపోయిన కళాకారులు , చేతివృత్తుల వారి జీవనోపాధి అవకాశాలు తిరిగి పెంచడానికి భారత ప్రభుత్వం చేస్తున్న ప్రయత్నమే రాష్ట్రీయ సంస్కృతి మహోత్సవ్: కేంద్ర సాంస్కృతిక, పర్యాటక ,ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి
మన సుసంపన్నమైన సంస్కృతి , వారసత్వం మహిళా సాధికారతను జరుపుకున్నాయి; మన గత వైభవం నుంచి మనం నేర్చుకోవాలి: విదేశీ వ్యవహారాలు , సాంస్కృతిక శాఖ సహాయ మంత్రి శ్రీమతి మీనాక్షి లేఖి
రాష్ట్రీయ సంస్కృతీ మహోత్సవ్ 2022లో భాగంగా హైదరాబాద్ ఎన్టీఆర్ మైదానంలో మూడవ, చివరి రోజున జానపద కళాకారులు, శాస్త్రీయ సంగీత విద్వాంసులు అద్భుతమైన ప్రదర్శనలు ఇచ్చారు. ఆజాదీ కా అమృత్ మహోత్సవ్ లో భాగంగా సాంస్కృతిక మంత్రిత్వ శాఖ ఆధ్వర్యంలో నిర్వహించిన ఈ కార్యక్రమంలో దేశవ్యాప్తంగా 600 మందికి పైగా కళాకారులు, చేతి వృత్తుల కళాకారులు కలసి పాల్గొన్నారు.
కేంద్ర సాంస్కృతిక, పర్యాటక , ఈశాన్య ప్రాంత అభివృద్ధి శాఖ  ల మంత్రి శ్రీ జి.కిషన్ రెడ్డి మాట్లాడుతూ, ఈ మహోత్సవ్ లక్ష్యం మన దేశ భిన్నత్వంలో ఏకత్వాన్ని చటి చెప్పడమే కాకుండా గత కొన్ని సంవత్సరాలుగా మహమ్మారి కారణంగా తీవ్రంగా ప్రభావితమైన కళాకారులు , చేతివృత్తుల వారి జీవనోపాధికి సహాయపడటం అని అన్నారు. ఉత్సవం లో పాల్గొన్న కళాకారులకు, స్టాల్స్ ఏర్పాటు చేసిన వారికి, ఆంధ్ర ప్రదేశ్ , తెలంగాణ రాష్ట్ర ప్రభుత్వాలకు శ్రీ కిషన్ రెడ్డి కృతజ్ఞతలను తెలియజేశారు.
ఈ సంవత్సరం రెండు తెలుగు రాష్ట్రాల్లో
రాష్ట్రీయ సంస్కృతీ మహోత్సవ్  నిర్వహించడానికి గౌరవ ప్ర ధాన మంత్రి నుండి తనకు లభించిన ప్రోత్సాహాన్ని కూడా ఆయన ఈ సందర్భంగా గుర్తు చేసుకున్నారు.
విదేశీ వ్యవహారాలు , సాంస్కృతిక శాఖ సహాయ మంత్రి శ్రీమతి మీనాక్షి లేఖి మాట్లాడుతూ, మహిళా సాధికారతకు మన వారసత్వంలో కాకతీయ వంశానికి చెందిన రాణి రుద్రమ దేవి వంటి స్ఫూర్తి ప్రదాతలు ఎందరో ఉన్నారని, మన గత వైభవం నుండి మనం ఎన్నో నేర్చుకోవాలని, సమాజంలోని అన్ని కోణాల్లో మహిళా నాయకులను తయారు చేసే దిశగా ముందుకు సాగాలని అన్నారు.
మాజీ గవర్నర్, కేంద్ర మాజీ మంత్రి సిహెచ్ విద్యాసాగర్ రావు ఈ కార్యక్రమానికి హాజరై మాట్లాడుతూ, 75 సంవత్సరాల స్వాతంత్య్రం సందర్భంగా మనం ఆజాదీ కా అమృత్ మహోత్సవ్ ను జరుపుకుంటున్నామని, ప్రపంచం ఇప్పుడు సాంస్కృతిక , ఆధ్యాత్మిక ప్రేరణ కోసం భారతదేశం వైపు చూస్తోందని అన్నారు.
నేడు ముగింపు రోజున శ్రీ రామాచారి బృందం ప్రదర్శనలు, , పరంపర ఫౌండేషన్ వారి దేవాలయ నృత్య ప్రదర్శన-గుడి సంబరాలు, జయప్రభ మీనన్ నృత్య రూపకం, ఇంకా అనేక జానపద నృత్య ప్రదర్శనలు ఆకట్టుకున్నాయి. పద్మశ్రీ డాక్టర్ ఎల్. సుబ్రమణ్యం , పద్మశ్రీ కవితా కృష్ణమూర్తితో సహా ప్రముఖ విద్వాంసుల సంగీత
ప్రదర్శనలు కూడా ప్రేక్షకులను మంత్రముగ్ధులను చేశాయి.
హైదరాబాద్ లో మూడు రోజుల పాటు జరిగిన ఈ మెగా ఫెస్టివల్ ను గౌరవ ఉప రాష్ట్రపతి
శ్రీ ఎం. వెంకయ్య నాయుడు ఏప్రిల్ 1న ఎన్టీఆర్ స్టేడియమ్ లో ప్రారంభించారు. క్రాఫ్ట్స్ అండ్ ఫుడ్ ఫెస్టివల్ ను తెలంగాణ గవర్నర్ శ్రీమతి తమిళిసై సౌందరరాజన్ ప్రారంభించారు. హర్యానా గవర్నర్ శ్రీ బండారు దత్తాత్రేయ ఏప్రిల్ 1న మహోత్సవ్ కు ముఖ్య అతిథిగా హాజరయ్యారు. ఏప్రిల్ 2న తమిళనాడు గవర్నర్ శ్రీ ఆర్.ఎన్.రవి ముఖ్య అతిథిగా హాజరయ్యారు. కేంద్ర సాంస్కృతిక, పర్యాటక శాఖ మంత్రి శ్రీ జి. కిషన్ రెడ్డి , కేంద్ర సాంస్కృతిక , పార్లమెంటరీ వ్యవహారాల శాఖ సహాయ మంత్రి శ్రీ అర్జున్ రామ్ మేఘ్ వాల్ ఏప్రిల్ రెండవ తేదీ కార్యక్రమం లో పాల్గొన్నారు. ప్రముఖ సినీ నటుడు, కేంద్ర మాజీ మంత్రి శ్రీ కె.చిరంజీవి కూడా ఏప్రిల్ 2న కార్యక్రమం లో పాల్గొని సాంస్కృతిక మంత్రిత్వ శాఖ చేస్తున్న కృషిని ప్రశంసించారు. తెలుగు రాష్ట్రాల్లో రాష్ట్రీయ సంస్కృతీ మహోత్సవాన్ని విజయవంతంగా నిర్వహించినందుకు కేంద్ర మంత్రి శ్రీ జి.కిషన్ రెడ్డికి ఆయన ధన్యవాదాలు తెలిపారు.
సాంస్కృతిక మంత్రిత్వ శాఖ ప్రతిష్టాత్మక  కార్యక్రమం అయిన రాష్ట్రీయ సంస్కృతీ మహోత్సవ్, ఏడు జోనల్ సాంస్కృతిక కేంద్రాల చురుకైన భాగస్వామ్యంతో 2015 నుండి నిర్వహించబడుతోంది. రాష్ట్రీయ సంస్కృతీ మహోత్సవ్ ఈ 12వ ఎడిషన్ మన వారసత్వం యొక్క మూడు ‘సి‘ లను - కల్చర్ , క్రాఫ్ట్స్  , కుయిజన్  - ను ప్రదర్శించడం, బలోపేతం చేయడంలో కీలక పాత్ర పోషించింది. భారతదేశ శక్తివంతమైన సాంస్కృతిక వైవిధ్యాన్ని ఆడిటోరియాలు , గ్యాలరీలకు పరిమితం చేయకుండా ప్రజల వద్దకు తీసుకెళ్లడంలో ఆర్ఎస్ఎం కీలక పాత్ర పోషిస్తోంది. "ఏక్ భార త్- శ్రేష్ఠ భార త్" అనే లక్ష్యాన్ని సాధించడం కోసం ఒక రాష్ట్రానికి చెందిన జానపద, గిరిజన కళలు, నృత్యం, సంగీతం, వంటకాలు, సంస్కృతిని ఇతర రాష్ట్రాల్లో ప్రదర్శించడం లోను, అదే సమయంలో కళాకారులు, చేతి వృత్తుల వారి జీవనోపాధికి మద్దతు ఇచ్చేందుకు ఒక
సమర్థవంతమైన వేదిక ను కల్పించడం లోను ఇది కీలక పాత్ర పోషించింది. ఢిల్లీ, వారణాసి, బెంగళూరు, తవాంగ్, గుజరాత్, కర్ణాటక, తెహ్రీ, మధ్యప్రదేశ్ ,పశ్చిమ బెంగాల్ వంటి వివిధ రాష్ట్రాలు ,నగరాలలో నవంబర్, 2015 నుండి ఇప్పటి వరకు ఆర్ఎస్ఎమ్
పదకొండు ఎడిషన్ లను నిర్వహించారు.